Document ID: 32000R1795

Kommissionens forordning (EF) nr. 1795/2000
af 22. august 2000
om ændring af forordning (EF) nr. 1553/2000 om åbning af proceduren for tildeling af eksportlicenser for oste, der i 2001 skal udføres til Amerikas Forenede Stater under visse kontingenter, der er en følge af GATT-aftalerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 30, og
ud fra følgende betragtninger:
(1) Ifølge Kommissionens forordning (EF) nr. 1553/2000 af 14. juli 2000 om åbning af proceduren for tildeling af eksportlicenser for oste, der i 2001 skal udføres til Amerikas Forenede Stater under visse kontingenter, der er en følge af GATT-aftalerne(3), skal ansøgninger om eksportlicenser indgives mellem den 1. og 11. september 2000. Visse ændringer af reglerne for eksportlicenser for kontingentet for ost til USA vil imidlertid først blive offentliggjort efter den 1. september 2000. Det er derfor nødvendigt at ændre visse frister og datoer i forordning (EF) nr. 1553/2000.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1553/2000 foretages følgende ændringer:
1) I artikel 2, stk. 1, ændres "mellem den 1. og 11. september 2000" til "mellem den 18. og 22. september 2000".
2) I artikel 2, stk. 6, ændres "den 1. september 2000" til "den 18. september 2000".
3) I artikel 3 ændres "senest fem arbejdsdage" til "seneste fire arbejdsdage".
4) I artikel 4 ændres "senest den 25. oktober 2000" til "senest den 31. oktober 2000".
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. august 2000.

Labels: 3
17
18